CELEX: 32016R0555
Language: hr
Date: 2016-04-11 00:00:00
Title: Uredba Vijeća (EU) 2016/555 od 11. travnja 2016. o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici

12.4.2016   
            
            
               HR
            
            
               Službeni list Europske unije
            
            
               L 96/1
            
         UREDBA VIJEĆA (EU) 2016/555
   od 11. travnja 2016.
   o izmjeni Uredbe (EU) br. 224/2014 o mjerama ograničavanja s obzirom na stanje u Srednjoafričkoj Republici
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2013/798/ZVSP od 23. prosinca 2013. o mjerama ograničavanja protiv Srednjoafričke Republike (1),
   uzimajući u obzir zajednički prijedlog visoke predstavnice Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Uredbom Vijeća (EU) br. 224/2014 (2) provode se određene mjere predviđene Odlukom 2013/798/ZVSP.
            
         
               (2)
            
            
               Odlukom Vijeća 2013/798/ZVSP propisuje se embargo na oružje protiv Srednjoafričke Republike te zamrzavanje financijskih sredstava i ekonomskih izvora određenih osoba koje sudjeluju u radnjama kojima se potkopavaju mir, stabilnost i sigurnost u Srednjoafričkoj Republici ili pružaju potporu takvim radnjama.
            
         
               (3)
            
            
               Dana 27. siječnja 2016. Vijeće sigurnosti Ujedinjenih naroda donijelo je Rezoluciju 2262 (2016) o izmjeni kriterija za uvrštavanje na popis za zamrzavanje imovine. Vijeće je donijelo Odluku (ZSVP) 2016/564 (3) o izmjeni Odluke 2013/798/ZVSP kako bi se provela Rezolucija 2262 (2016).
            
         
               (4)
            
            
               Regulatorne su mjere na razini Unije potrebne.
            
         
               (5)
            
            
               Uredbu (EU) br. 224/2014 trebalo bi stoga na odgovarajući način izmijeniti,
            
         DONIJELO JE OVU UREDBU:
   Članak 1.
   Uredba (EU) br. 224/2014 mijenja se kako slijedi:
   
               1.
            
            
               U članku 3. dodaje se sljedeća točka:
               
                           „(c)
                        
                        
                           koji su povezani s isporukom nesmrtonosne opreme te pružanjem pomoći, uključujući operativno i neoperativno osposobljavanje snaga sigurnosti SAR-a, namijenjeno isključivo potpori ili uporabi postupka reforme sigurnosnog sektora (SSR) SAR-a, u koordinaciji s MINUSCA-om, pod uvjetom da je o tome unaprijed obaviješten Odbor za sankcije.”.
                        
                     
         
               2.
            
            
               U članaku 5., stavak 3. zamjenjuje se sljedećim:
               „3.   Prilog I. obuhvaća fizičke ili pravne osobe, subjekte i tijela za koje je Odbor za sankcije utvrdio sljedeće:
               
                           (a)
                        
                        
                           sudjeluju u radnjama kojima se potkopavaju mir, stabilnost i sigurnost u Srednjoafričkoj Republici ili pružaju potporu takvim radnjama, uključujući radnje kojima se ugrožava ili ometa proces političke tranzicije ili proces stabilizacije i mirenja, ili kojima se potiče nasilje;
                        
                     
                           (b)
                        
                        
                           krše embargo na oružje uspostavljen u stavku 54. Rezolucije Vijeća sigurnosti Ujedinjenih naroda 2127 (2013), ili su izravno ili neizravno prodavali, opskrbljivali ili prenosili naoružanim skupinama ili kriminalnim mrežama u Srednjoafričkoj Republici ili primali oružje ili bilo kakve slične materijale, ili tehničke savjete, obuku ili pomoć, uključujući financiranje ili financijsku pomoć, u vezi s nasilnim aktivnostima naoružanih skupina ili kriminalnih mreža u Srednjoafričkoj Republici;
                        
                     
                           (c)
                        
                        
                           sudjeluju u planiranju, usmjeravanju ili poduzimanju radnji kojima se krši međunarodno pravo o ljudskim pravima ili međunarodno humanitarno pravo, kad je primjenjivo, ili radnji koje predstavljaju zlouporabu ili povredu ljudskih prava u Srednjoafričkoj Republici, uključujući radnje koje uključuju seksualno nasilje, napade na civile, napade na etničkoj ili religijskoj osnovi, napade na škole i bolnice te otmice i prisilno iseljavanje;
                        
                     
                           (d)
                        
                        
                           regrutiraju djecu ili se njima koriste u oružanim sukobima u Srednjoafričkoj Republici, pritom kršeći mjerodavno međunarodno pravo;
                        
                     
                           (e)
                        
                        
                           pružaju potporu naoružanim skupinama ili kriminalnim mrežama nezakonitim iskorištavanjem prirodnih resursa ili trgovinom tim resursima, uključujući dijamante, zlato te divlje biljne i životinjske vrste i njihove proizvode, u Srednjoafričkoj Republici ili iz nje;
                        
                     
                           (f)
                        
                        
                           sprječavaju isporuku humanitarne pomoći Srednjoafričkoj Republici, ili pristup toj pomoći ili njezinu distribuciju u Srednjoafričkoj Republici;
                        
                     
                           (g)
                        
                        
                           sudjeluju u planiranju, usmjeravanju, sponzoriranju ili izvođenju napada na misije UN-a ili prisutne međunarodne sigurnosne organizacije, uključujući MINUSCA-u, misije Unije i francuske operacije koje im pružaju potporu;
                        
                     
                           (h)
                        
                        
                           čelnici su subjekta koji je označio Odbor za sankcije ili su pružali potporu osobi, subjektu ili tijelu koje je označio Odbor za sankcije ili djelovali u ime, za račun ili prema uputama te osobe, subjekta ili tijela, ili su pružali potporu subjektu u vlasništvu ili pod kontrolom označene osobe, subjekta ili tijela ili djelovali u ime, za račun ili prema uputama tog subjekta.”.
                        
                     
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 11. travnja 2016.
      
         
            Za Vijeće
         
         
            Predsjednik
         
         M.H.P. VAN DAM
      
   
   
      (1)  SL L 352, 24.12.2013., str. 51.
   
   
      (2)  Uredba Vijeća (EU) br. 224/2014 оd 10. ožujka 2014. o mjerama ograničavanja s obzirom na stanje u Srednjoafričkoj Republici (SL L 70, 11.3.2014., str. 1.).
   
      (3)  Odluka Vijeća (ZSVP) 2016/564 od 11. travnja 2016. o izmjeni Odluke 2013/798/ZVSP o mjerama ograničavanja protiv Srednjoafričke Republike (SL L 96, 12.4.2016., str. 38.).